Diari Oficial de la Generalitat Valenciana


Sumari del DOGV 4656, del 23-12-2003 (2003/13067)

Informació pública de la interpretació dels articles 6.10 i 6.16 del Pla General d'Ordenació Urbana, que regulen la dotació d'aparcaments a les zones de qualificació urbanística, nucli vell i edificació tancada, respectivament.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13955


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la interpretació dels articles 6.10 i 6.16 del Pla General d'Ordenació Urbana, que regulen la dotació d'aparcaments a les zones de qualificació urbanística, nucli vell i edificació tancada, respectivament. [2003/Q13107]
  
L'alcaldessa de l'Ajuntament d'Alcalà de Xivert (Castelló) fa saber:
  
El Ple de l'Ajuntament, en la sessió feta el dia 12 de novembre de 2003, va adoptar, entre altres, l'acord següent:
  
Interpretació dels articles 6.10 i 6.16 del Pla General d'Ordenació Urbana que regulen la dotació d'aparcaments a les zones de qualificació urbanística, nucli vell i edificació tancada, respectivament.
  
Atés que la regulació de dotacions mínimes de places d'aparcament al Pla General d'Ordenació Urbana es conté en el títol 5 (ordenances generals): articles 5.126 (ús residencial), 5.127 (ús industrial o magatzem), 5.128 (usos comercials), 5.129 (usos hotelers), 5.130 (oficines), 5.131 (usos recreatius), 5.132 (aparcaments per a minusvàlids) i 5.133 (edificis protegits).
  
Atés que, de conformitat amb l'establit en l'article 5.122.3 del títol 5 (ordenances generals) del Pla General d'Ordenació Urbana, l'ajuntament pot admetre una dotació de places d'aparcament inferior, i que es pot fins i tot no efectuar cap reserva en parcel·les que tinguen una forma tal que no admeta la inscripció d'un rectangle de 14 per 20 metres.
  
Atés que els articles 6.10 i 6.16 del Pla General d'Ordenació Urbana establixen per a la zona de nucli vell i edificació tancada, respectivament, serà d'aplicació la dotació mínima de places d'aparcament assenyalada a les ordenances generals, tret que la parcel·la siga de dimensions tals que no s'hi puga inscriure un rectangle de 14 per 20 metres, en este cas no en serà exigible la reserva.
  
Atés que una vegada analitzats els paràmetres urbanístics que determinen les condicions de parcel·la i edificació (superfícies, confrontacions, forma...) de les zones de qualificació nucli vell i edificació tancada s'arriba a la conclusió que és en estes zones on es dóna la circumstància d'impossibilitat d'inscriure a la parcel·la que es tracte un rectangle de dimensions de 14 per 20 metres i, per tant, la possibilitat d'exempció o minoració de la dotació de places d'aparcament, atés que a les zones de qualificació urbanística distintes a edificació tancada i nucli vell, per les seues pròpies característiques de superfície mínima, ocupació de l'edificació, etcètera, es complixen àmpliament les condicions per situar la dotació mínima de places d'aparcament, i per descomptat la inscripció del rectangle de 14 per 20 metres.
  
Atés que la possibilitat d'exempció o minoració de la dotació de places d'aparcament establida en l'article 5.122.3 és d'aplicació a les zones de qualificació urbanística d'edificació tancada i nucli vell, on sí que s'hi pot donar la circumstància establida en este article. Cal fer saber que els articles 5.122 (ordenances generals) i 6.10 i 6.16 (ordenances particulars) s'han d'aplicar de forma interrelacionada i no excloent, per la qual cosa en aquells casos en què la forma de la parcel·la no tinga les dimensions de 14 per 20 metres, l'ajuntament podrà exigir una dotació de places d'aparcament inferior, i podrà arribar fins i tot a l'exempció total d'esta dotació.
  
Atés que és voluntat i criteri d'esta corporació l'exigència de la dotació del major nombre possible de places d'aparcament en tipologia d'edificació plurifamiliar, fins i tot en aquelles parcel·les que es troben en el supòsit de l'article 5.122.3 del Pla General d'Ordenació Urbana, atés l'increment incessant del parc automobilístic que s'ha produït en esta localitat i les dificultats que això comporta per al trànsit dins del nucli urbà.
  
Atés que en la concessió de les corresponents llicències d'obra este ajuntament exigix el percentatge màxim de places d'aparcament que tècnicament es determine com a possible en habitatges plurifamiliars i limita la no exigència de cap reserva als supòsits d'habitatges unifamiliars, i atés que esta exigència s'ha interpretat de forma individual en cada llicència concreta, s'estima convenient adoptar un criteri interpretatiu amb caràcter general que clarifique la dotació mínima de places d'aparcament exigible a les zones de qualificació urbanístiques nucli vell i edificació tancada.
  
Atés que li correspon al Ple l'aprovació inicial del planejament general, segons establix l'article 22.1.c de la Llei 7/1985, de 2 d'abril, Reguladora de les Bases del Règim Local; per tant, este és l'òrgan competent per a aprovar els criteris interpretatius del planejament.
  
Per tot el que s'ha exposat, els membres del Ple de l'Ajuntament, per unanimitat, acorden:
  
1. Interpretar l'article 6.10 del Pla General d'Ordenació Urbana de forma que en els casos en què no siga possible inscriure un rectangle de 14 per 20 metres en parcel·les situades en zona de qualificació urbanística nucli vell, l'ajuntament podrà admetre una dotació de places d'aparcament inferior a l'establida com a dotació mínima exigible en els articles 5.126 i següents per a cada tipus d'ús, que serà sempre el màxim de places que tècnicament es determine com a possible en habitatges plurifamiliars, i fins i tot no efectuar cap reserva en habitatges unifamiliars.
  
2. Interpretar l'article 6.16 del Pla General d'Ordenació Urbana de forma que en els casos en què no siga possible inscriure un rectangle de 14 per 20 metres a parcel·les situades a zona de qualificació urbanística edificació tancada, l'ajuntament podrà admetre una dotació de places d'aparcament inferior a l'establida com a dotació mínima exigible en els articles 5.126 i següents per a cada tipus d'ús, que serà sempre el màxim de places que tècnicament es determine com a possible en habitatges plurifamiliars, i fins i tot no efectuar cap reserva en habitatges unifamiliars.
  
3. Publicar el present acord en el Diari Oficial de la Generalitat Valenciana, en el Butlletí Oficial de la Província de Castelló i al tauler d'edictes municipal, i remetre un certificat d'este acord a la Comissió Territorial d'Urbanisme i al Col·legi Oficial d'Arquitectes perquè en prenguen coneixement i efectes oportuns.